PUOLI VUOTTA MYÖHEMMIN
No niin, senkin paskamainen murhaaja! Ulos sieltä!
Odottakaa.
- Nyt mentiin! - Odottakaa!
Senkin raakamainen roisto!
Näpit irti hänestä, paskiaiset!
Kuunnelkaa! Ette voi hirttää minua. En tappanut Gainesia!
- Viekää hirtettäväksi. - Ei! Minä pyydän!
Odota, Belle! Et voi mennä Devil's Elbow'hin.
Eräs todistaja jätti todistamatta. Se voi pelastaa Jackin!
Rauhoitu!
- Hei! - Anteeksi. Pois tieltä!
Varoisit vähän.
Etsin pyykkäriä, Linnet-neitiä!
Tohtori Jack hirtetään huomenna, ellen löydä Linnet-neitiä!
Olen Linnet.
Gainesin ampui nainen, selvä kuin pläkki.
- Mikset todistanut? - Yritin. Teidän väkenne ei kuunnellut.
Belle!
Hänet hirtetään tänään! Sitä aikaistettiin!
Voi hyvä luoja. Ei vielä!
Se on Jack!
- Tohtori Jack! - Tohtori Jack!
No niin, ylös siitä! Aika kohdata luojasi.
Pois tieltä!
Pois tieltä! Seis! Jack!
Ei! Lopettakaa!
Ette voi! Ei! Ei!
Seis! Kuunnelkaa! Lopettakaa!
Mitä sinulle on tehty?
Ei.
Etsikää se lääkäri!
- Kiitos. - Näin isä tekee.
- Miksi hirttämistä aikaistettiin? - En tiedä.
- Älä vilkuile taaksesi. Äkkiä! - Liikettä!
Kapteeni Fettiplacella on soutuvene täällä.
Juokse viimeiselle pollarille ja hyppää, hän onkii
ja vetää sinut laivaan, joka lähtee Lontooseen.
- En voi jättää Belleä. - Hän jätti sinut vankilaan.
Eikö hänestä tosiaan kuulunut yhtään mitään?
Ei mitään. Jatka vain eteenpäin.
Minun täytyy vähän näpistellä matkaasi varten.
Mene, juokse äläkä katso taaksesi!
Älä katso taaksesi.
Hei!
Varokaa vähän!
Älkää päästäkö häntä veteen!
- Liikettä nyt! - Hän meni tätä tietä!
- Päästäkää, en tehnyt sitä! - Suu kiinni!
Tarkastaja Boxer Lontoosta.
Olen kapteeni Gainesin korvaaja.
Viekää vanki säilöön.
Apua! Hai kävi hänen kimppuunsa! Hakekaa lääkäri!
Olen lääkäri, voin auttaa.
Hän on liian lipevä, pakenee.
- Ei. - Odota.
Olin luutnantti kuningattaren laivastossa.
Annan upseerin kunniasanani, etten pakene.
Miehen verenvuoto täytyy pysäyttää, tai hän kuolee.
- Apua! - Hakekaa lääkäri!
Upseerin kunniasanallasi.
- Jalkani! - Päästäkää minut läpi.
- Ei hätää, selviät. - Päästäkää minut läpi.
- Tarvitsen rievun. - Voi luoja!
Hän ei selviä.
Voin yrittää, mutta hänet pitää viedä sairaalaan.
- Hankkikaa vaunut. - Ei hätää, selviät kyllä.
Varokaa!
Hiiop!
Vauhtia. Hän menettää liikaa verta.
Jack?
Tänne näin! Äkkiä!
Kerroinko siitä, kun Dickie ja minä...
Kerroit.
- Et edes tiedä, mitä tarinaa tarkoitan. - Tiedän kyllä.
Voisit olla vähän ymmärtäväisempi, olosuhteet huomioon ottaen.
Mitkä olosuhteet?
Saavumme myöhässä sinun takiasi. Hän on ollut kuukausia merellä.
Dickie pärjää kyllä.
Äkkiä, hänet on vietävä leikkaussaliin.
Hyvä luoja! Belle?
Tyrehdyttäkää verenvuoto ja antakaa hänelle morfiinia.
Kiitos.
Satamasta tuodaan hain raatelemaa.
Luojan tähden, minulla on vain yksi käsipari.
Minä menen.
Tuonne pöydälle.
Selviät kyllä. Kiitos, Hetty.
- Olen iloinen, ettet ole kuollut. - En vielä. No niin...
Tässä. Hengitä.
- Väistykää. - Älkää.
Kuvernöörin tytär. Sekaantuu asioihin.
Minä pyydän. Tämä on todella tärkeää.
Päästä neiti ohi.
- Mistä tuo oli? - Annoit minun uskoa, että kuolit!
- Sinä hylkäsit minut selliin. - Yritin kaikkeni.
- Hoidan polven alueen valtimot. - Minulla on nopeammat kädet.
Minun sormeni ovat sirommat.
Hyvä on.
Miten pääsit pakoon?
Fagin auttoi.
- Se on Jack! - Se on Jack!
Se on Jack!
Kimppuumme hyökätään!
- Kuka meitä ampuu? - Alas!
- Asemiin! - Etsikää syypäät!
Oletko varma tästä?
Annoitko hirttää toisen puolestasi?
Hän tappoi neljä miestä.
Keitti heidät.
Hän valitsi mieluummin nopean kuoleman kuin paljon pahemman Tasmaniassa.
Mutta olet syytön.
Tämä pakosi pilaa kaiken.
Se tekee sinusta rikollisen, emmekä voi elää yhdessä.
Sinulla on enemmän henkiä kuin kissalla, Dawkins. Millainen tapaus?
Paha vamma oikeassa alaraajassa.
- Pitää poistaa vahingoittunut kudos... - Ei. Ommelkaa haava umpeen.
- Umpeen? Haava on täynnä likaa. - Hunterin periaate.
- Kajoaminen vain pahentaa. - Hunter erehtyi.
Kudos on puhdistettava.
Karbolihappo hidastaa infektiota. Loppu tulee mätänä.
- Niin sanoo lääkärikirjallisuus. - Ei.
- Tapat hänet, jos teet niin. - Lopettakaa.
Hyvä luoja!
Belle!
Tohtori Dawkins, tee kuten päälääkäri sanoo.
Oletteko Gainesin korvaaja?
Olen, rouva. Tarkastaja Henry Boxer Lontoon poliisista.
- Viekää vanki hirsipuuhun. - Jack on syytön.
- Tämä on jo kuultu. - Voin todistaa asian.
Löysin silminnäkijän.
Jos on uusia todisteita, oikeuden täytyy kuulla ne.
Ei hänen kuultensa.
Pitäisikö oikeuden tuomio kumota vain pyykkärin näkemyksen takia?
Hän on ihminen, jolla on silmät. Miksi hän valehtelisi?
Isä, minä pyydän.
Rakastan Jackia.
Niin, no, ottaen huomioon Bellen esittämät asiat...
Vaikka murhatuomio kumottaisiinkin, hän pakeni silti vangitsijoiltaan.
Siitähän hirtetään myös, eikö niin?
Kyllä. Lain on oltava sama kaikille, vaikka olisikin korkea-arvoisia ystäviä.
Tämä on pöyristyttävää. Lopettakaa.
Ette voi hirttää tuota miestä.
Minulla on aivan liikaa töitä.
Häntä tarvitaan täällä sairaalassa, tai potilaita kuolee.
Kuolleena hänestä ei ole hyötyä.
Laissa voi olla eräs keino.
Mikä se on, Boxer?
Se on epätavallista, mutta ehdonalaisen voi saada,
jos vanki on elintärkeä yhteiskunnalle.
Hän on.
Vangin on asuttava sukulaisen luona, joka takaa hänet.
Hänellä on setä, herra Fagin.
Bramwell kertoi, että Fagin varoitti häntä vangin mahdollisesta paosta.
Siksi täytäntöönpanoa aikaistettiin.
Niin, niin. Herra Fagin on hyvin epäitsekäs, kunnon mies.
Kerro, mitä ajattelen.
Kaksi vuotta työtä sairaalassa Sneedin valvonnassa
ja asumus herra Faginin luona. Boxer on vastuussa.
Kiitos, äiti. Herra tarkastaja.
Mutta kuolemantuomio langetetaan, jos Dawkins rikkoo ehdonalaisensa ehtoja,
jotka kieltävät minkäänlaisen kontaktin tyttäreeni,
joka ei saa tulla sairaalaan eikä tehdä laittomia leikkauksia.
- Älähän nyt... - Tuo on hirveän epäoikeudenmukaista.
Olen eri mieltä. Nämä ovat ehdot.
Eikö niin, kuvernööri?
No...
- Kyllä. - Niin.
Niin luulisin.
Mikä farssi! Olen tämä siirtokunnan paras kirurgi.
Pelastin tyttärenne hengen leikkauksella, jota kukaan ei ollut aiemmin tehnyt,
ja te käännytte minua vastaan ja viette minulta kaiken!
Miksi? Koska olen hyvä yläluokan työssä?
Tai koska rakastuin yhteen omistanne
ja rohkenin ajatella, että olen hänen arvoisensa?
Jack.
Siistiydy herra Faginin luona. Odotan sinua takaisin tunnin sisällä.
Näpit irti minusta.
Takamustani pitkin valuu hiki, Phineas.
Miten ikävää, herrani.
- Ovatkohan he unohtaneet meidät? - Siltä vaikuttaa.
Kauanko aiomme viipyä tässä yliarvostetussa siirtokunnassa?
Riippuu siitä, miten nopeasti onnistun kosiskelussa.
Se on pienempi kuin odotin.
Olen kovin pahoillani myöhästymisestä, Dickie.
Aloin jo ajatella, ettet halua minua tänne.
- Miksi niin luulit? - Ei, päinvastoin, Dicketry.
Äärimmäisen hienoa nähdä sinut taas.
Fanny suunnittelee mahtavia tervetuliaisia.
Ja minulla on sinulle aivan uskomatonta marmeladia,
aivan kuin rakkaan kokin tekemää.
- Rakkaan kokin? - Niin.
- Muistatko, kun laitoin... - Hiiren hänen hattuunsa.
Niin!
Miten kekseliästä.
Palaan aivan kohta.
Olet harmaantunut.
- Ja sinä näytät väsyneeltä. - Miksi tulit?
- Enkö saa tulla vierailulle? - Et koskaan tee niin.
Ovatko rahasi loppuneet?
Luulin, että se viimeisin tuhat pitäisi sinut poissa.
Alamme vanheta, Janey. Haluan olla lähempänä rakkaitani.
Dickie.
Mitä pidät?
Aivan mahtavaa.
Sitä riittää kyllä.
Tulehan. Haluan näyttää tämän upean...
Hyvä, että hengität yhä.
Kytät sanoivat sinun olevan uusi vankipalvelijani,
eikä palvelijoista ole hyötyä kuolleina.
Minkä takia aikaistit hirttämistäni?
Tämän takia. Kuulin, että joku överin rikas ukko oli tulossa
laivalla tänne, ja pakosi varjolla vein hänen rahansa.
Kaksi kärpästä yhdellä iskulla.
Oletko tosissasi?
Belle löysi todistajan.
Hän olisi hankkinut minulle armahduksen, ellet olisi sekaantunut asiaan.
Armahduksen?
Että ihan armahduksen? Oletko ihan tyhmä?
He eivät anna sinun voittaa. Jos voitat, he muuttavat sääntöjä, ja häviät taas.
Ei ole enää mitään hävittävää.
Olet yhä elossa, vai mitä? Tänne päin.
Elossa, mutta sinun, Sneedin ja uuden poliisin tossun alla.
Lopeta ruikutus. Kuulostat hiireltä, jonka häntä on jäänyt oven väliin.
Meillä on isompia ongelmia kuin tunteesi.
- Mitä? - Tämä laukku.
Se kuuluu kuvernöörin veljelle.
Vältyin juuri hirttämiseltä kahdesti. Voidaanko välttää kolmas kerta?
Suunnittelin lähtöämme Lontooseen tämän avulla,
mutta halusit esittää sankaria.
Nyt meillä on siis jotain, minkä herra hienoperse haluaa takaisin.
- Ei ole minun ongelmani. - On se.
Olet uusi vankipalvelijani, joten ellet halua ruoskintaa,
sinun on paras seurata ja tehdä kuten sanon.
Tervetuloa uuteen kotiisi,
jossa oikeus määräsi sinut asumaan.
Juuri mitä asunnolta haluankin. Ostitko tämän Dariusilta?
En. Aputi puhui hänelle ja uhkasi luusahalla,
ja hän lahjoitti tämän.
Asuntoni siis omistaa väkivaltainen hullu,
joka yritti leikata käteni irti
ja jonka sinä ryöstit leikkausvälineelläni.
Tavallaan, juu.
Tuossa ovat rytkysi.
- Hän tulee vaatimaan paikkaa takaisin. - Ei tule.
Darius on lopussa. Hän hiippailee ympäriinsä
ja varastaa kolehtihaavien sisältöä Crooky-papin apulaisena.
Työskenteleekö Darius kirkossa?
Hän varastaa siltä.
Mutta pelko pois, hän ei enää ole minkäänlainen uhka.
No, kerro mitä laukussa on.
Siihen tarvitsen näppäriä taskuvarkaan sormiasi. Se on...
Epäilen, että siellä on seteleitä.
Hyvä, hyvä.
Mahtavaa. Valtava riski eikä mitään palkintoa. Hienoa.
Kirjeitä.
Ei ihanteellinen tulos.
Ei, hetkinen. Tämähän on mahtava tulos.
Tämä on käytännössä 20 000 punnan seteli.
- Ei hitossa ole, se on kirje. - Joka antaa hänelle oikeuden
käyttää 20 000 investointeihin täällä.
Onko sinulla jotain, mihin voi investoida?
- Ei. - Hyvin alkoi sitten.
Ei vielä. Hankin sellaista.
- Oletko kunnossa, Belle? - Olen.
Belle?
Mietin, tarkistimmeko potilaan säärilaskimoa tarpeeksi ylhäältä.
Jack ei osaa poistaa kudosta haavasta.
Etkö saa nähdä hänen leikkaavan?
En. Mutta hän ei ymmärrä pitkiä selityksiä,
joten piirrän hänelle leikkauskaavioita ja hän pelastaa henkiä, ilman minua.
- Voinko minä jotenkin auttaa? - Kyllä. Tarvitsen ruumiin.
- Ei minulla ole sellaista. - Harmi.
Sinun täytyy puhua minulle.
Hän antoi minun uskoa olevansa kuollut.
- Ja pakeni sitten kertomatta minulle. - Olen hyvin pahoillani.
Sanoin, että hankin hänelle armahduksen.
Annoitko herra Faginille kaikki kirjeeni Jackille?
- Kyllä, kaikki. - Silti hän pakeni tuhoten tulevaisuutemme.
"Annan sinun uskoa olevani kuollut, ja pakenen siirtokunnasta."
Aikamoinen päätös.
Kaikki järjestyy kyllä.
Miten?
En tiedä.
Toin teetä.
Mitä sinä haluat?
Puhua lääketieteellisestä urastasi.
Miksi? Juurihan lopetit sen.
En välttämättä.
Saitko vankilaan lähettämäni lihan ja vihannekset?
Sinäkö ne lähetit?
- Kiitos, Sneed. - Älä ala tunteilla.
Sinut piti pitää toimintakunnossa, jos pääset ulos.
Nämä on tehtävä tänä aamuna.
Tässä on ainakin kuusi leikkausta.
Niin. Odotan, että saavut ajoissa ja raportoit minulle.
Oletko kunnossa?
Olet luhistumispisteessä.
- Tarvitset unta. - Ei.
Siihen ei ole tilaisuutta.
On liikaa töitä.
Täällä on ollut vain yksi toimiva lääkäri. Minä.
Entä professori? Hätätilassa?
Hän on nyt raitis, mikä tekee hänestä huonomman.
Annan hänen ottaa maksavia asiakkaita, jos ei tarvitse leikata.
- Maksavia asiakkaita? - Juu, hän pitää leskirouvat tyytyväisinä.
En tarkoittanut sitä.
Siksikö jonoja on kaksi, yksi rikkaille ja toinen oikeasti sairaille?
Tuomitse jos haluat, Dawkins,
mutta professori sotki täysin raha-asiat.
Ja minulla on valtaisa työtaakka.
Joten hoidamme hätätapaukset ilmaiseksi. Muut hoidot ovat maksaville.
Hoidan kaikki, jotka eivät pysty maksamaan. Tule.
Kiitos, tohtori.
Tunnustan, että tähän asti -
pidin kiinnostustasi lääketieteeseen ohimenevänä villityksenä.
Villityksenä? Se on minulle henki ja elämä.
Nyt näen sen.
Olit todella hyvä tänään. Poikkeuksellisen hyvä.
Ja tiedän, millaista on, kun omat lahjat tukahdutetaan,
vaikka omasi onkin järkyttävän epänaisellinen...
Mitä oikein haluat, äiti?
Dawkins opetti sinua, muttei tee sinusta ensimmäistä naislääkäriä. Minä voin tehdä.
Yhteiskunnan on muututtava, lakeja muutettava ja komiteoita lepyteltävä.
Vain perheelläsi on valtaa tehdä niin.
Tässä on sinua puoltavia kirjeitä
kaikille Royal College of Surgeonsista pääministeriin.
- Kiitos, äiti. - Ei vielä.
Keskityt opintoihisi seuraavat kaksi vuotta
ja olet tapaamatta Jackia,
niin lähetän nämä, perheemme nimen voima takanaan.
Entä jos tapaan häntä?
Sitten hänet hirtetään, ja poltan nämä kirjeet.
Sinusta ei tule lääkäriä.
Et kestä, jollet saa kontrolloida kaikkea, vai mitä?
Itse et näytä voivan kontrolloida itseäsi hänen seurassaan.
Älä ole karkea.
Et ehkä ymmärrä sitä, mutta teen tämän sinun takiasi.
Haluan olla varma, että hylkäät seurapiirielämän
ja valitset ruumiiden seuran itsesi takia, et hänen takiaan.
En välitä seurapiireistä.
Voit olla välittämättä, koska sait isältäsi etuoikeutetun elämän.
Osa sai sen vain avioitumalla.
- En kieltäydy avioliitosta. - Hyvä.
Tarkastaja Boxer on leskimies,
ja poliisiksi yllättävän hyvästä perheestä.
- En nai muita kuin Jackin. - Ole nyt järkevä!
Hän on pennitön, tuomittu rikollinen!
Skandaalin lisäksi, millä te eläisitte?
En tiedä.
Kultaseni, nuoruuden ihastukset voivat näyttää rakkaudelta.
Tämä ei ole vain ihastusta.
Avioliitto on kumppanuus, joka tuo mukanaan
vakautta, mukavuutta ja kodin.
Voiko hän tarjota niitä?
- Voin tarjota niitä hänelle. - Ei.
Varasi ja arvonimesi ovat isäsi päätösvallassa.
Sinulla ei ole mitään omaa annettavaa.
Ja ellei sinua elätä sopiva aviomies,
niin naimattomana naisena
noudatat meidän sääntöjämme meidän kattomme alla.
Teidän häkissänne.
Jos se on häkki, niin ainakin ylellinen sellainen.
Hän menettää yhä verta jotenkin.
Voitko avata haavan taas?
Periaatteessa kyllä,
mutta sellaiseen vammaan kajoaminen on vaarallista.
Hän voi vuotaa kuiviin.
- Ellei... - Mitä?
Laivastossa kuulin amerikkalaisten tekevän verensiirtoja,
mutten ole koskaan nähnyt sellaista.
Se auttaisi korvaamaan hänen menettämäänsä verta.
Miten se tehdään?
En tiedä.
Tarvitsen Belleä.
Mitä?
- Tämä on liian vaarallista, Jack. - Mitä tiedät verensiirroista?
Siitäkö pyysit minut tänne keskustelemaan?
Hain raatelemasta potilaasta? Et aamuisista puheista?
Teit selväksi, ettet halua nähdä minua seuraavaan kahteen vuoteen.
Yritän löytää meille tulevaisuuden.
Vaikea uskoa, kun hylkäsit minut selliin kuukausiksi.
Minua ei päästetty sisään! Tein kaikkeni auttaakseni sinua.
Et siis tiedä mitään verensiirroista?
Blundell kokeili sitä vuonna 1818.
Tohtori Lane onnistui siinä vuonna 1840. Tarvitaan ihmisen verta, ei lampaan.
Tohtori Lower teki sen virheen, ja sinäkin voisit.
- Tarvitaan Blundellin gravitaattori. - Miltä se näyttää?
Tim osaa tehdä tuollaisen.
Älä uskallakaan häipyä!
- Nytkö määräilet minua? - Kun on pakko.
Verensiirto auttaa sisäiseen verenvuotoon,
mutta se on kuin vuotava kuppi.
Vuoto pitää korjata, haava puhdistaa. Muuten hän kuolee infektioon.
Tämän vuoksi erillään olomme on niin typerää.
Miksi edes teemme näin?
Ettei sinua hirtetä.
Pystymme tähän, Jack.
Se on vain kaksi vuotta.
Sitten olen lääkäri ja perustamme oman klinikan,
ja työskentelemme rinta rinnan, kahden.
Ansaitsemme tulevaisuutemme.
Minunlaisillani sitä ei ole.
Melkein kuolin tänään. Olen vältellyt kuolemaa koko elämäni.
Minulla ei ole kahta vuotta aikaa.
On vain nyt, ja rakastan sinua nyt.
Miksi sitten pakenit?
Olin niin lähellä saada sinut vapaaksi laillisesti.
Niin lähellä vakuuttaa vanhempani siitä, että olet naimakelpoinen mies.
Ja todistit kaikki ennakkoluulot oikeiksi. Sinä ja Fagin pilasitte sen...
Fagin? Fagin.
Hän juuri pelasti minut hirttoköydeltä. Sinä jätit minut pimeyteen.
Enhän. Tiesit, että olisin tullut huomenna armahduksen kera.
Eikö Fagin antanut sinulle kirjeitäni?
- Mitä kirjeitä? - Kirjoitin sinulle päivittäin.
Fanny vei ne Faginille, jotta hän lukisi ne sinulle. Kerroin armahduksesta.
Fagin ei antanut mitään kirjeitä.
Voi luoja.
Hän sanoi, että hylkäsit minut.
Ei, en ikinä tekisi sinulle niin.
Luulin, ettet luottanut minun pelastavan sinua, ja hylkäsit minut.
Mitä?
En voisi tehdä niin.
Ikinä.
Emmekö voi olla salaa yhdessä?
En ala rakastajattareksesi.
Ei, sitä et ikinä olisi.
Mikä sitten olisin?
Rakastettuni.
Autan leikkauksessa sen miehen hengen vuoksi.
Mutta en voi luvata mitään sen jälkeen.
Milloin tapaamme?
Lähetän vaunut klo 20.
Mieti nyt vähän, Flashy.
Kun Dickie kuulee, että vohkit hänen laukkunsa...
- En vohkinut sitä. - Tavallaan kyllä.
En helvetissä vohkinut.
No, ollaan sitten eri mieltä.
Minun nähdäkseni meillä on nyt
laittomasti hankittua kuumaa tavaraa,
joka pitää palauttaa kuvernöörin taloon pikimmiten.
Ei, en mene takaisin sinne.
Olet yhtä hyödyllinen kuin peruukki kalan päässä.
Aputi.
Keksitkö sinä, miten saisimme palautettua herra lordin laukun?
Sori, Fagin, mutta minulla on nyt tärkeä homma Jackille.
Mikä tärkeä homma?
Pitää hakea Cheekbones ruumisvankkureissa.
Aputi, sinä älykkyyden huipentuma.
- Oikeastiko? - Ei.
Jos Belle livahtaa salaa tapaamaan Dodgea, hänen huoneensa on tyhjä,
ja voin siis hipsiä sinne palauttamaan Dickien kamat. Mutta te...
- Maksat meille pian, eikö niin? - Älä nyt, Flashy.
Sinulla on pakkomielle rahan suhteen. Se on vastenmielistä. Tulkaahan nyt.
Tarvitsen vain yhden laukun, ja juuri sen sinä onnistut kadottamaan.
Olen pahoillani, herra. Kyllä se vielä ilmaantuu.
"Ilmaantuu"?
Mikä ihmeen vastaus tuo on?
Häivy silmistäni.
Huoneeni seinässä asuu hiiri, on asunut jo jonkin aikaa.
Dickien takamus hikoilee.
Meillä on siis paljon yhteistä.
Oletko valmis, Belle? Illallisaika.
- Onko joku kuollut? - Ei vielä.
Voitko auttaa? Jack tarvitsee minua leikkaukseen.
- Oletko varma tästä? - Ellen mene, potilas kuolee.
Ja jos menet, Jack voi kuolla. Mitä sen jälkeen tapahtuu?
En tiedä.
Hän on holtiton, joutuu vielä hirteen suudelman takia.
Sehän on romanttista.
Ja myös tosi paha juttu.
Tuen sinua aina, Belle, mutta yritä pysyä turvassa.
Te kaksi olette kuin liekki ja ruuti, ja olen huolissani.
Mitä sanon äidille?
Että voin huonosti.
Hei, Cheekbones.
Älä puhuttele minua noin.
Mikset antanut Jackille kirjeitä? Olisin pelastanut hänet.
Olisit? Milloin sinä hienohelma olet ikinä keikkaa tehnyt?
Mikä ongelma sinulla on suhteeni?
En pidä sinusta.
No, se tunne on molemminpuolinen.
Et ole minusta tarpeeksi hyvä pojalleni.
- Ai minäkö en ole tarpeeksi hyvä? - Siinä se kuultiin.
Siinä se tuli. Olet rikas yläluokkainen!
Et näe häntä samanarvoisena,
ja se poika on kaksi kertaa parempi muita ja kolme sinua.
Joten ei, en luota sinunlaiseesi naiseen,
joka hylkää pojan, kun rakkaudesta tulee liian vaikeaa.
Paraskin sanoja. Minä en hylännyt häntä lapsena.
Et, aikuisena vain, kun alkoi olla ongelmia!
Ja et tiedä koko juttua, joten mene nyt tuohon arkkuun.
En missään nimessä.
En luota sinuun pätkääkään.
Pääset sairaalaan vain tuossa arkussa. Menehän sisään.
Anteeksi, arvon lady. Jack lähetti minut.
Pelastit kerran henkeni. Lupaan, että olet turvassa seurassani.
Flashy, anna laukku.
- Niinkö? - Niin, se kenguru.
- Fanny. - ...iso perhe.
Missä Belle on?
Väsynyt, ja lepäämässä.
Belle tarvitsee käynnin Lontoossa.
- Vähän kulttuuria... - Me huolehdimme Bellestä, kiitos.
Käyn katsomassa, että kaikki on hyvin.
- Mutta jos tilaisuus tarjoutuu... - No...
Voisin kotiin palatessani toimia hänen saattajanaan.
Herra Fagin!
Niin.
- Mitä te täällä teette? - Minulla on hyvä selitys.
Tässä on jotain epäilyttävää, mutta en ole aivan varma mitä.
Vain pikku sekaannus.
Otin vahingossa setänne laukun,
mutta ihmiset tekevät hätäisiä johtopäätöksiä.
Siksi toin sen kiiruusti takaisin, vaikka se olikin hankalaa.
No, sehän ystävällistä.
Eli veisittekö tämän setänne huoneeseen?
Mutta jos voisitte ensin auttaa minut ulos tästä ikkunasta.
Polveni eivät ole kuin nuorena.
Säärilaskimo.
- Pääsetkö siihen käsiksi? - Yritän.
Ei, hän heikkenee. Pulssi on nopea ja heikko.
- Ei, sinä pyörryt. - Tämä on ainut vaihtoehto.
- Saitko sen? - Yritän.
Sain sen. Sidon laskimoa.
Sidottu.
Pulssi tasaantuu.
Hengitys on tasaista.
Hyvää työtä...
Tohtori.
En ole sellainen vielä.
- Hän nukkuu. - Hyvä.
Sitä hän juuri nyt tarvitseekin.
Hän on yhä toipilas.
Meidän täytyy pitää huoli, ettei hän ponnistele liikaa.
Vankilassa ollessani
näin usein unta, että aorttasi oli pettänyt.
Olit vuotamassa kuiviin, enkä voinut mitenkään auttaa sinua.
Sitten heräsin, ja se painajainen pysyi mielessäni.
En tiennyt, olitko elossa vai kuollut.
Olen elossa.
Kiitos sinun.
Jack.
Emmekö vain
voi pysyä tässä hetkessä vielä vähän kauemmin?
En halua, että kuolet.
Löydämme kyllä keinon.
Olemme varovaisia.
Ennen kuin tapasin sinut, elin koko ajan kuolema sisälläni.
En ikinä tiennyt, milloin se iskisi.
Ja sitten sinä tulit,
kuin valo yössä, ja sait aikaan kipinöitä.
Annoit minulle elämän...
Ja ensi kertaa tulevaisuuden unelmia.
Mutta niiden mukana tulee suurempi pelko.
Sillä jos kuolen, en itse tajua sitä.
Mutta jos menetän sinut,
olen tuomittu elämään ikuisesti pimeydessä.
- Saamme tämän toimimaan, Belle. - Ei.
Ei, tunsin sen menetyksen,
kun luulin sinun kuolleen tänään, ja se mursi minut täysin.
En voi elää tietäen, että kosketukseni voi koitua kuolemaksesi.
Rakastan sinua.
- Tulen aina rakastamaan. - Ja minä sinua.
Mutta meidän on sanottava hyvästit.
- Kahden vuoden ajaksi. - Ei.
Olet holtiton elämäsi suhteen, Jack.
En aio olla se, joka koituu kuolemaksesi. Rakastan sinua liikaa.
Kärsi ehdonalaisesi ja pysy turvassa,
sitten voimme olla yhdessä.
Belle.
Belle, älä.
Hei, Dodger! Älä palaa kuolleista ja ala aiheuttaa harmeja.
- Ei hätää, ei täällä ole mitään harmeja. - Kyllä on, senkin limanuljaska.
Et antanut minulle kirjeitäni. Valehtelit.
Belle ei koskaan hylännyt minua.
Ai niin, se.
Jos tulet vielä väliimme, viillän sinut halki.
Enkä kuten lääkäri tekee.
Jos olisin antanut kirjeet sinulle,
tytön rikkaiden hölynpöly olisi lumonnut sinut ja olisit päätynyt hirteen.
Tehtäväni isänäsi on pelastaa sinut hirsipuulta,
ja se tyttösi on varmin tie hirteen.
Hän ei ole enää tyttöni, kiitos sinun ja äitinsä.
No, voisin sanoa olevani pahoillani, mutten ole.
- Yritän vain auttaa sinua. - Miten? Selkään puukottamallako?
Itse olit juuri puukottaa minua kurkkuun!
Istu alas, ota rommia ja piirasta...
En halua mitään hiton piirasta! Haluan vapauteni takaisin!
Ja samoin Bellen!
Olen raatanut tämän elämän eteen, enkä halua,
että sotket asiat ja pilaat kaiken!
Dodger.
Dodge!
Epäilen, että lady Belle oli aiemmin seurassasi.
Jos näen teidät yhdessä, tuomiosi on pantava täytäntöön.
Luuletko pelottavasi minua?
Kohtaan viikatemiehen päivittäin ja voitan.
Kunnes et enää voita.
Sinuna varoisin tuota jalkaasi.
Huonosti asettunut luu voi leikata säärilaskimon auki,
jos se murtuu uudelleen.
Siinä vuotaa pian kuiviin.
Onko tuo uhkaus?
Vain lääkärin neuvo.
Käännös: Melina Kajander